62. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ  ΑΣΦΑΛΙΣΕΩΝ Αριθ. Α6/5777 της 11/14 Ιουν. 1990 (ΦΕΚ Β΄ 356) Τροποποίηση και συμπλήρωση της Απόφασης Υπουργού Υγείας, Πρόνοιας και Κοιν. Ασφ/σεων αριθ. Α6β/6543/15.7.88 περί «Καθορισμού όρων και προϋποθέσεων διάθεσης των ουσιών του άρθρ. 4 του Νόμ. 1729/87, ορισμού φαρμακευτικών ιδιοσκευασμάτων που υπάγονται στον ίδιο νόμο και ορισμού τύπου και σχήματος της συνταγής ναρκωτικών». Έχοντας υπόψη : α. Τις διατάξεις των άρθρ. 4 και 7 του Νόμ. 1729/87. β.Την αριθ. Α6β/6543/88 απόφαση. γ.Την γνωμοδότηση της Επιτροπής Ναρκωτικών αριθ. 6/1989, αποφασίζουμε : «Τροποποιούμε και συμπληρώνουμε την απόφασή μας Α6β/6543/15.7.88 περί «Καθορισμού όρων και προϋποθέσεων διάθεσης των ουσιών του άρθρ. 4 του Νόμ. 1729/87, ορισμού φαρμακευτικών ιδιοσκευασμάτων που υπάγονται στον ίδιο νόμο και ορισμού τύπου και σχήματος της συνταγής, ναρκωτικών», όπως κατωτέρω : 1.Όπου αναγράφεται «απλή συνταγή ναρκωτικών» θα αναγράφεται «συνταγή του Νόμ.1729/87». 2.Στην συνταγή του Νόμ. 1729/87 οι ασθένειες θα αναφέρονται μόνο με τους αντίστοιχους κωδικούς αριθμούς όπως παρακάτω : τον κωδικό 303 αντί Αλκοολισμός 566 Μονοπώλιο Ναρκωτικών 34.Κ.α.59-62 (Μετά την σελ. 844,22(γ) Σελ. 844,23 Τεύχος 1133-Σελ. 39 567 τον κωδικό 301 αντί Διαταραχές προσωπικότητας. τον κωδικό 307 αντί Διαταραχές ύπνου. τον κωδικό 345 αντί Επιληψία. τον κωδικό 300 αντί Νευρώσεις – Ψυχονευρώσεις -Ψυχοσωματικές διαταραχές. τον κωδικό 306 αντί Παιδικής ηλικίας μονοσυμπτωματικές αντιδράσεις. τον κωδικό 313 αντί Παιδικής ηλικίας νευρώσεις. τον κωδικό 319 αντί Παιδικής ηλικίας νοητικές ανεπάρκειες. τον κωδικό 299 αντί Παιδικής ηλικίας ψυχώσεις. τον κωδικό 297 αντί Παράνοια και παρανοειδείς καταστάσεις. τον κωδικό 304 αντί Τοξικομανίες και άλλες διαταραχές χρήσης ψυχοδραστικών ουσιών. τον κωδικό 310 αντί Υποκειμενικό σύνδρομο κρανιοεγκεφαλικών κακώσεων τον κωδικό 292 αντί Φαρμακευτικές ψυχώσεις. τον κωδικό 294 αντί Ψυχώσεις οργανικές, χρόνιες καταστάσεις (οργανικά ψυχοσύνδρομα) τον κωδικό 293 αντί Ψυχώσεις οργανικές επεισοδιακού χαρακτήρα (συμπτωματικές, λοιμώδους ή άλλης αιτιολογίας). τον κωδικό 298 αντί Ψύχωση αντιδραστική (ψυχογενείς ψυχώσεις). τον κωδικό 296 αντί Ψύχωση μανιοκαταθλιπτική. τον κωδικό 295 αντί Ψύχωση σχιζοφρενικής ομάδας. 3.Η Συνταγή του Νόμ. 1729/87 των ιατρών του ΙΚΑ είναι θεωρημένη από την αρμόδια Υγειονομική ή Φαρμακευτική Υπηρεσία του ΙΚΑ. 4.Τα συνταγολόγια που έχουν τυπωθεί με τίτλο «Απλή Συνταγή Ναρκωτικών» μπορούν να χρησιμοποιηθούν μέχρι 1.1.1995.

[Source: greek_legal_code_raptarchis | Tokens: 2283]